ஆந்திரப் பிரேதசம் வளமான பண்பாட்டு பாரம்பரியத்தையும் மற்றும் பல வகையான சுற்றுலா ஈர்ப்புக்களையும் கொண்டிருக்கின்றது. ஆந்திரப் பிரதேச மாநிலமானது கண்ணுக்கினிய மலைகள், வனங்கள், கடற்கரைகள் மற்றும் கோயில்களை உள்ளடக்கியுள்ளது.

"நிஜாம்களின் நகரம்" மற்றும் "முத்துக்களின் நகரம்" எனவும் அறியப்படும் ஹைதராபாத் நகரமானது, இன்று நாட்டில் மிக வளர்ச்சியடைந்த நகரங்களுள் ஒன்று. மேலும் அந்நகரம் தகவல் தொழில்நுட்பம், தகவல் தொழில்நுட்பம் சார்ந்த சேவைகள் மற்றும் உயிரியல் தொழில்நுட்பம் ஆகியவற்றிற்கான நவீன மையமாகும். ஹைதராபாத் அதன் வளமான வரலாறு, பண்பாடு மற்றும் கட்டிடக் கலை ஆகியவற்றுக்கு நன்கு பிரபலமானது. இவை இந்தியாவின் வடக்கு மற்றும் தெற்கு சந்திக்கும் இடமாக அதன் தனித்த குணாம்சத்தையும், புவியியல் மற்றும் கலாச்சாரம் ஆகியவற்றின் ரீதியில் அதன் பன்மொழி கலாச்சாரத்தையும் குறிப்பிடுகின்றன.

ஆந்திரப் பிரதேசம் பல மத யாத்ரீக மையங்களின் இருப்பிடமாக உள்ளது. பகவான் வெங்கடேஸ்வராவின் ஆலயமான திருப்பதி, உலகில் வளமான மற்றும் (எந்த மதநம்பிக்கையுள்ளவர்களும்) அதிகமாக வருகைதருகின்ற மதம்சார்ந்த புனிதத் தலமாகும். ஸ்ரீ மல்லிகார்ஜுனா கடவுளின் தலமான ஸ்ரீசைலம், இந்தியாவின் பன்னிரெண்டு ஜோதிலிங்கங்களில் ஒன்றாகும். அமராவதியின் சிவன் கோயில் பஞ்சாரமங்களில் ஒன்று. மேலும் யாதகிரிகுட்டாவானது விஷ்ணுவின் ஒரு அவதாரமான ஸ்ரீ லஷ்மி நரசிம்மாவின் ஆலயமாகும். வாராங்கலிலுள்ள ராமப்பர் கோயில் மற்றும் ஆயிரம் தூண்கள் ஆலயம் ஆகியவை சில சிறந்த கோயில் சிற்பங்களுக்குப் பிரபலமானவை. இம்மாநிலமானது அமராவதி, நாகார்ஜுன கொண்டா, பட்டிப்ரோலு, கண்டசாலா, நேலகொண்டப்பள்ளி, தூளிகட்டா, பாவிகொண்டா, தோட்லகோண்டா, ஷாலிஹுண்டம், பாவுரலகொண்டா, சங்கரம், பனிகிரி மற்றும் கோலன்பகா ஆகிய இடங்களில் பல புத்தமதத் தலங்களைக்கொண்டுள்ளது.

விசாகபட்டினத்தின் தங்க கடற்கரைகள், போர்ராவின் பத்து மில்லியன் வருடத்திற்கு முந்தைய சுண்ணாம்பு குகைகள், கண்ணுக்கினிய அராக்கு பள்ளத்தாக்கு, ஹார்ஸ்லே மலைகளின் மலைவாழ்விடங்கள், பாப்பி கொண்டலுவிலுள்ள குறுகிய மலை இடுக்குகளின் வழியாகப் பாய்ந்து செல்லும் கோதாவரி, எட்டிப்போட்டலாவின் நீர்வீழ்ச்சிகள், குண்டலா மற்றும் தலகோனாவின் வளமான பல்லுயிர்ப் பெருக்கம் ஆகியவை மாநிலத்தின் சில கவர்ந்திழுக்கும் இயற்கை ஈர்ப்பு இடங்களாகின்றன. ஐ.என்.எஸ் (INS) காராசுரா நீர்மூழ்கி அருங்காட்சியகம் (இது போன்று ஒன்று இந்தியாவில் வேறெங்கும் இல்லை), யராடா கடற்கரை, அராக்கு பள்ளத்தாக்கு, வி யு டி ஏ பூங்கா மற்றும் இந்திரா காந்தி உயிரியல் பூங்கா போன்ற சுற்றுலாப் பயணிகளைக் கவருகின்ற பல சுற்றுலாத் தலங்களின் இருப்பிடமாக விசாகபட்டினம் உள்ளது.

ஆந்திரப் பிரதேசத்தில் பருவ நிலை பெரும்பாலும் வெப்ப மண்டலம் சார்ந்தது ஆகும். சுற்றுலாவிற்கு நவம்பர் முதல் ஜனவரி வரையிலியான காலம் உகந்ததாகும். பருவமழைக் காலம் ஜூனில் துவங்கி செப்டம்பரில் முடிவடைவதால் இக்காலகட்டத்தில் பயணம் மேற்கொள்வது ஆலோசிக்கத்தக்கதல்ல.

"மேலும் காண்க: ஆந்திரப் பிரதேசத்தின் அதிகாரப்பூர்வ சுற்றுலாத்துறை வலைத்தளம்"

கடற்கரைகள்
உத்தரகண்ட்
ஆந்திரப் பிரதேசம்
ஜம்மு & காஷ்மீர்